URRUZUNO URRESTI (EH Bildu, 2014-06-05):
Arratsaldeon, ongi etorriak Eusko Irratiako langileak.
Gaur guk hemen defendatuko dugun posizioarekin nahiz eta bat ez etorri, ulertzen dugu beraien ezinegona eta beraien kezka.
Señor Unzalu, o sea que esta proposición no de ley presentada por ustedes la tendremos que entender como eso de "somos republicanos pero comprometidos con la Corona". Porque desde luego, ¡mayor contradicción, mayor despropósito!
Utziko didazu esaten EH Bilduk prozesu guzti honetan mantendu izan dituen ardatzen azalpenarekin sartu aurretik, ez dugula ulertzen inondik inora ekimen honen izatekoa bera. Ez dugu ulertzen eta esango dizut zergatik.
Bat, 2009an Manu Salinero buru, orain mahai gainean dagoen prozesu beretsua, termino beretsuetan –elebitasunarena kenduta– zuek zerorrek planteatu zenuten, berdina.
Bi, 2014ko aurrekontuetarako, zuzendaritzak EITBko plantilla presupuestarioan planteatzen zuen 39 lanpostutako amortizazioa, 39 lanposturen suntsipena, eta zuek leku honetan bertan aurrekontu horri baiezkoa esan zenien. Bai.
Gero badirudi Mendia andrea aterako dela erantzutera.
Eta hiru, enplegu deialdi publikoa, gaur hemen hizpide duguna, ez da hemen erabakitzen. Erabakitzen da beste lekua batean eta leku hartan zuek ez zenioten ezezkorik esan. Zuk zeuk ez zenuen OPE honen kontrako bozkarik eman.
...ez zenioten ezezkorik esan.
Zuk zeuk ez zenuen OPE honen kontrako bozkarik eman. Eskatzen duzue zuen legez bestekoan administrazio kontseiluak atzera bota dezala. Aukera hori egon zen apirilaren 29an eta zuk, Idoia Mendia andereak, ez zenuten ezezkorik bozkatu.
Eta guzti hau sartu gabe zuen legez bestekoaren justifikazioan agertzen diren hainbat eta hainbat –ez dakit nola izendatu– oker, akats edo dena delakoak alde batetara utzita.
Euskal Herria Bildurentzat adostu den akordioa –ez daukagu dudarik– ez da onena. Ez da onena. Zergatik? Batez ere etorri delako urteetan egin den pertsonal politika negargarri batek baldintzatua.
Hau baldintzatu? Akordio hau zergatik ematen da momentu honetan? Zein behar dago halako akordio batzuetara sartzeko? Norbaitek galdetu beharko luke zergatik heldu gara egoera honetara.
Eta egia da zentzu honetan pena bat dela Euskadi Buru Batzarreko presidentea jada gure artean ez egotea, berak inork baino argipen gehiago eman bailezake eta eman beharko luke anabasa guzti honen erantzule nagusi gisa.
Ortuzar jauna guk momentu honetan kokatzen dugu eta ez bakarrik Eusko Irratian momentu honetan gertatzen ari denaz, zeren gaur Eusko Irratiko gai hau dugu mahai gainean, baina EITB osoan halako zerbait gertatzen ari da.
Hitz egin dezakegu gestoreekin gertatzen ari denaz, hitz egin dezakegu artista kontratuak dituztenetaz, hitz egin dezakegu EITBren orbitara sortu diren hainbat sateliteetaz, satelite horiek kiebra egoeran egoteaz eta kiebra egoeran daudenez laster berriro ere halako eztabaidak mahai gainean izango ditugunaz, EITB-Net aipatu dezakegu.
EITB-Neten laster momentu honetako eztabaida berbera planteatuko da eta guzti horrek, esan bezala, erantzuten dio urteetan, ez bakarrik Eusko Irratian, EITB osoan eraman izan den pertsonal politika negargarri, tamalgarri bati, urtez urte luzatzen joan dena legealdia joan legealdia etorri, inork heldu nahi izan ez diona kaka kokoteraino eduki arte. Eta hori da momentu honetan gertatzen ari zaiguna.
Euskal Herria Bilduk uste du egoera hau baliatu egin behar dela aipatu dudan politika hori aldatze bidean kokatzeko. Egoera irregular bati irtenbidea eman edo betikotu.
Kontratazio irregular horiek sortutako bidegabekeriak konpondu ala betikotu, zeren bakarrik ez da kontratazio irregular bat eman dela. Kontratazio irregular horrek bidegabekeria batzuk ere sortu ditu.
Zeren lan-poltsa bat badago OPE batetik eratorritakoa, baina lan-poltsa horretako jendea lana egitetik salbuetsita geratu da berdintasun, meritu, gaitasun printzipioak bete gabe sartu den jende multzo batengatik. Eta hori ez da beraien errua, baina hori ere hala da eta hori ere esan egin behar da.
Orduan, aukera berdintasunaren printzipioa urratu da eta hori da Euskal Herria Bilduk prozesu guzti honetan defendatu eta mantendu izan dituen printzipioetan lehena, kontratazio finko eta ebentuala era objektibo eta gardenaz egitea.
Bigarrena, irrati guztietan elebitasuna finkatzea. Guretzat hau oso inportantea da eta mugarria da, eta uste dugu hartu den erabakia itzuli ezina izan daitekeela eta hala izatea espero dugu.
Lehen aldia da Radio Euskadi eta Radio Vitoriarako euskara ezagutza derrigorrezkoa izango dena eta guretzat hori, Euskal Herria Bildu bezala, oinarrizko printzipio bat da. Euskal hedabide publikoetaz ari gara hitz egiten.
Beraz, uste dugu EITBko postu guztietarako hala izan behar dela eta behinik behin gure esku dagoenetan hala izan dadila saiatuko gara.
Eta hirugarren printzipioa, Euskal Irratiaren plantila estrukturala zehazten joateko abiapuntu gisa kokatzen dugu akordio hau. 49 lanpostu gehi zortzi kontratu errelebo. Hori abiapuntu eta minimo bezala kokatzen dugu, akordio horretan Euskal Herria Bildu jarri duelako baldintza bat zuzendaritzaren aldetik onartua izan dena.
2016an prozesua bukatzen denean, hasiko gara plantila estrukturala zein izan behar den zehazten eta adosten, langileekin, Administrazio Kontseiluko kideekin eta zuzendaritzarekin eta zentzu horretan, gaur egun era transitorioan dagoen, era indefinituan dagoen multzo hori egonkortu egiten da 57 kopurutan eta, esan bezala, atea zabaltzen zaio 2016tik aurrera kopuru hori handitzeko, baldin eta aurretik adostasuna lortzen baldin bada Eusko Irratirako plantila estrukturala izan behar denaz.
Bukatzeko, señora Llanos, indefinido no fijo hasta cobertura de plaza y la existencia de esa figura responde a irregularidades, no por no haber superado una prueba de acceso, sino porque no se dieron en condiciones de igualdad y de una valoración posterior.
Señor Unzalu, pegatinas, pancartas, carteles, barricadas, todo lo que haga falta en defensa del empleo, pero en lo correspondiente al empleo público ante todo igualdad, mérito y capacidad.
Eskerrik asko.